કર્ણાટકના રાજકારણમાં એવી ચર્ચા પણ જોર પર છે કે, કોંગ્રેસ એકતરફ પોતાના ધારાસભ્યોને બેંગલુરુથી શિફ્ટ કરી તેમને બચાવી રહી છે, તો ભાજપના ધારાસભ્યો પર પણ તેની નજર છે. આ સંબંધમાં ભાજપના એક ધારાસભ્ય પ્રીતમ ગૌડાનો કથિત રીતે કોંગ્રેસ અને જેડીએસે સંપર્ક કર્યો હોવાની ચર્ચા હતી. અમારી સાથી ચેનલ ‘ટાઇમ્સ નાઉ’એ આ વિષયમાં જ્યારે પ્રીતમ ગૌડા સાથે વાત કરી તો તેમણે સ્પષ્ટ કહ્યું કે, તે તેમના પક્ષ માટે એટલા જ પ્રતિબદ્ધ છે, જેટલા પાર્ટી અધ્યક્ષ અમિત શાહ.